32000R0848
L 103/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 848/2000 НА КОМИСИЯТА
от 27 април 2000 година
за изменение на Регламент (ЕО) № 1168/1999 за определяне на стандартите за търговия със сливи
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), последно изменен с Регламент (ЕО) № 1257/1999 (2) и, по-специално, член 2, параграф 2 от него,
като има предвид, че:
(1)
Регламент (ЕО) № 1168/1999 на Комисията от 3 юни 1999 г. относно определяне на стандартите за търговия със сливи (3), предвижда в своето приложение неизчерпателен списък на едроплодните сортове.
(2)
Препоръчаните от Икономическата комисия за Европа на Организацията на обединените нации стандарти за сливите предвиждат неизчерпателен списък за сливите, който различава сортовете на вида Prunus domestica от сортовете на вида Prunus salicina. С оглед на прозрачността на световния пазар следва съответно да се измени неизчерпателният списък на едроплодните сортове, предвиден в приложението на Регламент (ЕО) № 1168/1999.
(3)
Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Неизчерпателният списък на едроплодните сортове, който фигурира след дял VI (Разпоредби относно маркировката) от приложението към Регламент (ЕО) № 1168/1999 се заменя с текста, фигуриращ в приложението на настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейските общности.
Той се прилага от първия ден на третия месец, следващ влизането му в сила.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 април 2000 година.